open-index/open-wikipedia-markdown huggingface dataset:
Tobinskatt

**Tobinskatt** (eller **Tobin-skatt**) er den alminnelige betegnelsen på en skattelegging av internasjonal valutahandel som den amerikanske mottaker av Sveriges Riksbanks pris i økonomisk vitenskap til minne om Alfred Nobel James Tobin foreslo å innføre i 1972, men som hittil ikke er iverksatt. Gjennom en liten skatt på samtlige internasjonale finanstransaksjoner ville Tobin begrense kortsiktige spekulasjoner (for eksempel gjennom daytrading) i valutasvingninger. Hensikten var at valutakursene skulle gjenspeile langvarige bevegelser i markedet fremfor kortsiktige spekulative forventninger. En slik skatt ville senke markedenes samlede likviditet; men dersom den blir for lav kan det imidlertid føre til at finansmarkedene blir enda mer volatile (flyktige).

I 1997 gjenopptok avisen *[[Le Monde diplomatique]]* tanken i en lederartikkel som førte til opprettelsen av bevegelsen Attac som er kritisk til finansøkonomien. De regner fortsatt innføringen av en Tobin-skatt som et sentralt krav.

Tobin-skatten er et av flere forslag til skatt på finanstransaksjoner.

## Se også
*Skatt på finanstransaksjoner
* James Tobin
* Valutahandel

## Referanser
Johan Nicolai Møllerup

**Johan Nicolai Møllerup** (født 1636 i Danmark, død 2. mars 1700) var en dansk offiser som tjenestegjorde flere år i Norge. Han ble blant annet oberst og kommandant på Kongsvinger Festning fra 1689.

## Liv og militær karriere
Johan Nicolai Møllerup var dansk undersått og skrev dansk. Han skal fra 1648 ha tjent seg opp fra musketer i tjeneste i Italia, Frankrike og Tyskland. Sist var han i Republikken Genovas tjeneste. Da det så ut til å bli krig hjemme i Danmark, søkte han avskjed og kom med kone og barn til København i 1671, der han fikk ansettelse som «enspender i livgarden til hest» 1671-1673.

Johan Nicolai Møllerup ble kaptein i Trondhjem infanteriregiment i 1673, og major samme sted fra 1. januar 1677. 31. mai 1676 mønstret han sitt kompani i Moss og var 25. august sjef for 4. kompani i leiren ved Grindero i Skjeberg. I februar 1677 var han innkvartert i Drammen med korpset sitt, 2. mai 1679 lå han med en bataljon i Helsingborg, og i september samme år ble hans kompanier innkvartert på Landskrona slott. Han ble major for den Bergenske marine bataljon i 1681, major for den Trondhjemske marines bataljon i 1685 og oberstløytnant og kommandant på Kongsvinger festning (Vinger skanse) 13. juli 1689. Der ble han forfremmet til oberst grad den 30. desember 1699. Besk. 13/1-1700.

Ifølge et notat på 1. bl. i Vingers eldste kirkebok, la oberstløytnant og kommandant på Vinger skanse, Johan Nicolai Møllerup, den 4. juni 1697, den første steinen til en ny kirke i Vinger, under det nordøstre hjørnet i koret. Kirken ble innviet 6. januar 1699 og gitt navnet Vor Frelsers kirke.

Johan Nicolai Møllerup ble gift med Helvig Hansdatter Bugge (1666–1747), datter av Hans Hanssøn Bugge og Riborg Christensdatter Wittrup,  16. august 1682 i Etne i Hordaland.

Johan Nicolai Møllerup ble gravlagt den 26. Mars 1700, i Kongsvinger, Hedmark, Norge.

## Referanser


## Kilder
*
University of the South Pacific

**University of the South Pacific** er et universitet med hovedkvarter i Fiji og med campuser i tolv land i Stillehavet. Det eies av myndighetene i Cookøyene, Fiji, Kiribati, Marshalløyene, Nauru, Niue, Samoa, Salomonøyene, Tokelau, Tonga, Tuvalu og Vanuatu. Universitetet har  studenter og en stab på  (2011).

Universitetet ble etablert i 1968 og kunne da tilby bachelorutdanninger. De første kandidatene ble uteksaminert i 1971. University of the South Pacific er organisert i tre fakulteter for humanistiske fag og rettsvitenskap, økonomi, samt teknologi, naturvitenskap og miljø. Hovedcampus er i Laucala i Fiji. Universitetets School of Agriculture and Food Technology holder til på Alafua Campus i Samoa, mens School of Law befinner seg på Emalus Campus i Vanuatu.

## Campuser
*USP Cook Islands Campus, Rarotonga, Cookøyene
*Laucala Campus, Suva, Fiji
*USP Labasa Campus, Labasa, Fiji
*USP Lautoka Campus, Lautoka, Fiji
*USP Kiribati Campus, Bairiki, Tarawa, Kiribati
*USP Nauru Campus, Nauru
*USP Niue Campus, Alofi, Niue
*USP Marshall Islands Campus, Majuro, Marshall Islands
*USP Solomon Islands Campus, Honiara, Salomonøyene 
*Alafua Campus, Apia, Samoa
*USP Tokelau Campus, Tokelau 
*USP Tonga Campus, Nuku'alofa, Tonga
*USP Tuvalu Campus, Funafuti, Tuvalu
*Emalus Campus, Port Vila, Vanuatu

## Referanser


## Eksterne lenker
* 
*
Zdeněk Tůma

**Zdeněk Tůma** (født 19. oktober 1960 i České Budějovice er en tsjekkisk økonom, som var sentralbanksjef for Tsjekkias sentralbank fra 1. desember 2000 til 30. juni 2010. 

Tůma er utdannet fra Det økonomiske universitet (VŠE) i Praha, der han også arbeidet etter endt studie. I 1986 begynte han ved *Institutt for prognostisering* ved det tsjekkoslovakiske vitenskapsakademiet, i en *postgraduat* forskningsstilling. Fra 1993 til 1995 var han rådgiver for den tsjekkiske industri- og handelsministeren, hvorpå han jobbet for Patria Finance a.s. fram til 1. juni 1998, da han gikk til Den europeiske bank for gjenoppbygning og utvikling. 

Den 13. februar 1999 begynte han i Tsjekkias sentralbank, som visesentralbanksjef, og 1. desember 2000 sentralbanksjef. Den 11. februar 2005 ble han utnevnt til sentralbanksjef for andre gang, men han trakk seg fra stillingen 13. april, 10 måneder før hans andre seksårskontrakt utgikk.

Siden 1. januar 2011 har han jobbet for KPMG i Tsjekkia.

## Referanser


## Eksterne lenker
* Tsjekkias nasjonalbank – ''Overview of representatives of the CNB''
Terje Singsaas

**Terje Singsaas** (født 7. februar 1947) er en norsk tidligere fotballdommer på toppnivå. 

Han dømte cupfinalen i 1994 mellom Molde og . Han er far til tidligere fotballspiller Petter Christian Singsaas, som ble Molde-spiller i 1995.
Trifon Ivanov

**Trifon Marinov Ivanov** (bulgarsk: Трифон Маринов Иванов) (født 27. juli 1965 i Veliko Tarnovo, død 13. februar 2016 i Samovodene) var en bulgarsk fotballspiller som spilte midstopper hos CSKA Sofia og flere andre europeiske klubber samt for .

Han spilte foruten i CSKA Sofia, også for klubbene Etar Veliko Tarnovo i hjemlandet, Real Betis i Spania, Neuchâtel Xamax i Sveits samt Rapid Wien og Austria Wien i Østerrike. I 1996 ble han kåret til årets fotballspiller i Bulgaria.

## Landslagskarriere
Ivanov spilte i årene mellom 1988 og 1998 totalt 77 landskamper og scoret seks mål for . Han deltok blant annet ved både VM i 1994 og VM i 1998, hvor han i førstnevnte turnering var med på å føre laget helt frem til semifinalen. Ivanov var dessuten en del av Bulgarias tropp til EM i 1996.

## Meritter
;Levski Sofia
* A PFG: 1988/1989, 1989/1990
* Den bulgarske cupen: 1989

;Rapid Wien
* Bundesliga: 1995/1996
* ÖFB-Cup: 1995

## Referanser


## Eksterne lenker
* 
* Footballdatabase.eu – Spillerinfo om Ivanov
Zlatko Jankov

**Zlatko Jankov** (bulgarsk: *Златко Янков*) (født 7. juni 1966 i Burgas) er en bulgarsk tidligere fotballspiller, som blant annet spilte defensiv midtbane hos Naftex Burgas og flere andre europeiske klubber, samt for .

Han spilte foruten i Naftex Burgas, også for klubbene Chernomorets Burgas, Levski Sofia og Lokomotiv Sofia i hjemlandet, KFC Uerdingen 05 i Tyskland, Real Valladolid i Spania samt Beşiktaş, Adanaspor, Vanspor og Gençlerbirliği SK i Tyrkia.

## Landslagskarriere
Jankov spilte i årene mellom 1990 og 1999 totalt 80 landskamper, og scoret fire mål for . Han deltok blant annet ved både VM i 1994 og VM i 1998, hvor han i førstnevnte turnering var med på å føre laget helt frem til semifinalen. Ivanov var dessuten en del av Bulgarias tropp til EM i 1996.

## Eksterne lenker
* 
* Footballdatabase.eu – Spillerinfo om Jankov
*  Profil på LevskiSofia.info
Møre flyklubb

**Møre flyklubb** er en norsk flyklubb med base på Kristiansund lufthavn, Kvernberget. Flyklubben ble stiftet i 1970 under navnet Kristiansund flyklubb, og driver med skoleflygning i Møre og Romsdal. Flyklubben disponerer ett fly, av typen Piper Archer.
Opposisjon (astronomi)

**Opposisjon** er innen astronomi og astrologi et uttrykk som betyr at et himmellegeme befinner seg på den motsatte siden av himmelen når den betraktes fra et gitt sted (vanligvis fra jorden). I særdeleshet er to planeter i opposisjon til hverandre når deres ekliptiske lengde har en forskjell på 180°.

Det astronomiske symbolet for opposisjon er  (Unicode U+260D ☍). 

En planet (eller en asteroide eller komet) kan sies å være «i opposisjon» når den er i opposisjon til solen sett fra jorden. Når en planet er som dette
*er den synlig nesten hele natten &ndash; den står opp omkring solnedgang, kulminerer rundt midnatt og går ned rundt soloppgang.
*er den omtrent ved sin nærmeste posisjonen i sin omløpsbane i forhold til jorden, slik at den ser større og klarere ut
*er halvparten av planeten synlig fra jorden opplyst («full planet»)
*øker opposisjonseffekten reflektert lys fra legemer med synlige grove flater

Månen, som kretser rundt jorden, står i opposisjon til solen ved fullmåne. Når den er i eksakt opposisjon oppstår en måneformørkelse.

## Øvre og nedre konjunksjon

Sett fra en ytre planet er en indre planet i *øvre konjunksjon* når den befinner seg på motsatt side av solen. En *nedre konjunksjon* oppstår når to planeter ligger på linje på samme side av solen, og sett fra den indre planeten er den ytre planeten derfor i opposisjon til solen.

## Se også
* Konjunksjon
* Astrometri

## Referanser
Atle Sommerfeldt

**Atle Sommerfeldt** (født 22. november 1951) er en norsk teolog og tidlgere biskop i Borg bispedømme i Den norske kirke fra 2012 til 2021. Han var generalsekretær i Kirkens Nødhjelp fra 1994 til 2012.

Sommerfeldt avla teologisk embetseksamen i 1980. Han har tidligere blant annet vært prest i Oslo bispedømme 1982–1984, assisterende generalsekretær i Botswana Christian Council 1989-1993 og generalsekretær i Mellomkirkelig råd 1993–1994.
Sommerfeldt ble utnevnt til biskop i Borg 28. oktober 2011 og ble vigslet til stillingen 29. januar 2012 i Fredrikstad domkirke. 

Han er medstifter av Kirkelig kulturverksted og var styremedlem i Idégruppen for ny økonomisk verdensorden og har hatt tillitsverv i Konferansen av europeiske kirker, Det Lutherske Verdensforbunds Råd og  ACT Alliance (Kirkens Nødhjelps internasjonale allianse). 

## Referanser
Upolitisk liste for Fjellværøy/Ulvøy

**Upolitisk liste for Fjellværøy/Ulvøy** (eller **Øylista**) var et politisk parti som stilte til valg i Hitra kommune til kommunestyrevalget i 1983 og i 1987.

Øylista hadde en viktig politisk sak; at Hitra kommune skulle prioritere Fjellværøyforbindelsen foran Hitratunnelen i byggeprosjektet Fastlandsforbindelsen Hitra–Frøya.

Partiet kom til politisk makt allerede ved første valg, og fikk valgt inn tre representanter i kommunestyret. Sammen med en annen upolitisk liste sine to representanter var det nok til å tippe den politiske vekta. Listene samarbeidet med Arbeiderpartiet, Rød Valgallianse, Sosialistisk Venstreparti og Fremskrittspartiet, og Helge Jegtvik ble Hitras første ordfører fra Arbeiderpartiet siden kommunesammenslåingen i 1964. I bytte gav Arbeiderpartiet sin støtte til de upolitiske listenes prioriteringer for Fastlandsforbindelsen Hitra–Frøya. Samarbeidet varte perioden ut. I 1986, da varaordføreren ble fritatt av helsemessige grunner, ble Edvard Ulvan fra Øylista valgt til å etterfølge ham.

Ved kommunestyrevalget i 1987 fikk Øylista inn to representanter i kommunestyret, men hadde allerede oppnådd sine politiske målsetninger. Øylista inngikk et valgteknisk samarbeid med de borgerlige partiene, så Egil Hestnes fra Høyre ble ordfører. Øylista stilte ikke ved kommunestyrevalget i 1991.

## Referanser
«Vesterlide»

**«Vesterlide»** var en bark eid av rederiet Ths. S. Falck i Stavanger. Skipet ble bygget ved Jørgensen & Knudsen i Drammen i 1867. Skipet var registrert i Farsund da hun grunnstøtte og ble kondemnert.

## Historie
* 1867: Levert til Ths. S. Falck, Stavanger som «Vesterlide»
* 1891: Solgt til Abraham Berge, Farsund                 
* 1891: Solgt til M. Andreassen Nordhassel, Farsund        
* 1892: Kondemnert etter å ha grunnstøtt på Great Bahamas på reise Jamaica til Goole.

## Kilder
*
The Search for Santa Paws

***The Search for Santa Paws*** er en amerikansk-canadisk fantasyfilm fra 2010 som ble lansert rett på video. Filmen handler om en hund som kommer bort fra sin beste venn (julenissen). Den lille hunden støter på stakkars Quinn og hun tar med seg inn på barnehjemmet der det er en jente som ikke tror på julen ved navn Will. 

Den er en oppfølger til *[[Santa Buddies]]* og er en spin-off fra *[[Air Buddies]]*-serien (figurene «Buddies» er ikke i denne filmen), og den 10. filmen totalt fra *[[Air Bud]]*-franchisen. 

## Skuespillere
* Kaitlyn Maher som Quinn. En liten foreldreløs jente. Hun finner "Paws" i nærheten av foster-hjemmet hennes.
* Madison Pettis som Willamina. Den eldste av jentene ved barnehjemmet. Hun får ofte skylden for ting som går galt fra Ms. Stout.
* Richard Riehle som Julenissen.
* Danny Woodburn som Eli. Sjef-alv med julenissens verksted.
* Wendi McLendon-Covey som Ms. Stout. Grådig eier av foster-hjemmet.
* John Ducey som James Hucklebuckle. Kate's ektemann, og barnebarnet til Mr. Hucklebuckle.
* Bonnie Somerville som Kate Hucklebuckle. James sin kone.
* Chris Coppola som Augustus. En fattig hjemløs mann.
* Jonathan Morgan Heit som Jimmy, som hjelper til med å lete etter Julenissen.
* G Hannelius as Janie. En foreldreløs jente, og bestevennen til Willamina.
* Michelle Creber som Taylor, et annet foreldreløst barn.
* Kathryn Kirkpatrick som Mrs. Gibson. En snill kvinne som tar over for barnehjemmet etter at Ms. Stout får sparken.
* Melody B. Choi som Mary. En foreldreløs jente. 
* Nicole Leduc som Meg. En foreldreløs jente. 
* Patrika Darbo som kone til Julenissen.
* Pete Gardner som Franklin. Kjæresten til Ms. Stout.
* Bill Cobbs som Mr. Stewart.

## Stemme-skuespillere
* Zachary Gordon som Paws / Mitchell Musso.
* Richard Kind som Eddy. Jack russell-terrier.
* Jason Connery som Haggis. En annen hund. 
* Christopher Massey som Rasta 
* Josh Flitter som T-Money. Bulldog
* Diedrich Bader som Comet. Et reinsdyr som arbeider for Julenissen.

## Referanser


## Eksterne lenker
* 
*
«Hermod» (1866)

**«Hermod»** var et seilskip (Skonnertbrigg) eid av rederiet Ths. S. Falck i Stavanger. Skipet ble bygget ved Jørgensen & Knudsen i Drammen i 1866.

## Historie

* 1866: mai: Ths.S.Falck m.fl.,Stavanger «Hermod»
* 1869: Januar 19: Strandet på Blimøya ved Bergen på reise Galatz til Bergen med rug. 
## Kilder

*
Overflateavrenning

**Overflateavrenning** er vannstrømmen som oppstår når jordsmonnet er mettet av vann og ikke er i stand til å infiltrere alt regnvannet, smeltevannet eller vann fra andre kilder og vannet blir rennende på overflaten. Dette er en viktig komponent i vannets kretsløp.

## Referanser
Blagoevgrad oblast

**Blagoevgrad oblast** (bulgarsk: област Благоевград, *oblast Blagoevgrad*) er en forvaltningsenhet sørvest i Bulgaria. Den grenser til Hellas og Nord-Makedonia og ligger ved elven Struma som forbinder Bulgaria og Hellas. Oblasten tilhører det videre området Makedonia og blir også kalt Pirin-Makedonia og Øst-Makedonia. Den største byen i området er Blagoevgrad by.

I oblasten ligger Pirin nasjonalpark som fra 1983 er oppført på UNESCOs liste over verdensarven.

## Byer

## Bildegalleri

Fil:Besbog IMG 4137.jpg|Bezbogfjellet i Pirin nasjonalpark
Fil:Bulgarien-Roschen-2-1996.jpg|Rozjenklosteret i Pirinfjellene

## Referanser


## Eksterne lenker
*
Tax Justice Network

**Tax Justice Network (TJN)** er en koalisjon av forskere og aktivister som arbeider for å motvirke skatteunndragelse, skattekonkurranse, finansielt hemmelighold og skatteparadis.

TJN gir ut Financial Secrecy Index, som rangerer land og jurisdiksjoner etter hvor mye de tilrettelegger for finansielt hemmelighold. De gir også ut Corporate Tax Haven Index, som rangerer land og jurisdiksjoner etter hvor mye de muliggjør at selskaper kan redusere sin skatteregning. 

Tax Justice Norge (tidligere Tax Justice Network - Norge) er den norske søsterorganisasjonen til Tax Justice Network, som ble etablert i 2010. 23 norske organisasjoner er medlemmer av Tax Justice Norge, blant dem LO, Unio, Skatterevisorenes forening, Fagforbundet, Kirkens Nødhjelp og Norsk Folkehjelp. Tax Justice Norge er en uavhengig organisasjon, og er del i den globale paraplyen Global Alliance for Tax Justice (GATJ). 

Sentralt i arbeidet til både Tax Justice Network og Tax Justice Norge er de såkalte "ABCs of Tax Justice". Disse representerer kjernetiltak for mer finansiell åpenhet, som organisasjonene og bevegelsen i sin helhet jobber for: 

* Automatisk informasjonsutveksling mellom skattemyndigheter (**A**utomatic exchange of information)
* Åpenhet om reelle rettighetshavere av selskaper (**B**eneficial ownership information)
* Land-for-land-rapportering (**C**ountry-by-country reporting)

## Referanser


## Eksterne lenker
* 
*
Emil Kostadinov

**Emil Ljubtsjov Kostadinov** (bulgarsk: Емил Любчов Костадинов; født 12. august 1967 i Sofia) er en bulgarsk tidligere fotballspiller, som blant annet angrep hos CSKA Sofia og FC Porto samt flere andre europeiske klubber. Han fikk også flere landskamper for .

Kostadinov startet sin karriere i CSKA Sofia hvor han dannet et målfarlig trio sammen med Hristo Stoitsjkov og Luboslav Penev på slutten av 1980-tallet, og hjalp klubben med å vinne det bulgarske seriemesterskapet tre ganger, det bulgarske cupmesterskapet tre ganger, samt semifinale i Cupvinnercupen.

Han spilte deretter for FC Porto fra 1990 til 1994, og vant den portugisiske serien to ganger samtidig som han ble en publikumsfavoritt og vant prisen som årets fotballspiller i Bulgaria i 1993. Kostadinov spilte også for Deportivo de La Coruña, Bayern München (hvor han vant UEFA-cupen 1995/96 og scoret i finalen), Fenerbahçe SK, UANL Tigres og 1. FSV Mainz 05.

## Landslagskarriere
Kostadinov spilte i årene mellom 1988 og 1998 totalt 70 landskamper og scoret 26 mål for . Han deltok blant annet ved VM i 1994 og VM i 1998, hvor han i førstnevnte turnering dannet et giftig angrepspar med Hristo Stoitsjkov og var med på å føre laget helt frem til semifinalen. Ivanov var dessuten en del av Bulgarias tropp til EM i 1996.

## Meritter
;CSKA Sofia
* A PFG: 1987, 1989, 1990
* Den bulgarske cupen: 1987, 1988, 1989

;FC Porto
* Liga Sagres: 1992, 1993
* Taça de Portugal: 1991

;Bayern München
* UEFA-cupen: 1995/1996

## Eksterne lenker
* 
* Footballdatabase.eu – Spillerinfo om Kostadinov
Estlands friluftsmuseum

**Estlands friluftsmuseum** (estisk: ) er en rekonstruert 1700-talls landsby fra Estlandkysten, med kirke, vertshus, skole, møller, brannstasjon og tilhørende kulturlandskap. Museet dekker 79 hektar, og har til sammen 72 ulike bygninger. Museet ligger 8 km vest for sentrum i Tallinn på *Rocca al Mare*. Museet ble etablert i 1957. Bygningene kommer fra ulike steder i Estland. 

## Bilder

Fil:Sassi Jaani 01.JPG|Museets eldste gård: Sassi Jaani (18-19th. century)
Fil:Sutlepa chapel.jpg|Kapell fra Sutlepa, 18-hundretallet
Fil:Juri_Jaagu.jpg|Jüri Jaagu gård, 18-hundretallet
Fil:Kutsari_Harjapea_01.jpg|Kutsari Härjapea gård, 1930-tallet
Fil:Kolu_tavern.jpg|Vertshus fra Kolu, 18-hundretallet
Fil:Kahala_Water_Mill.jpg|Kahala vannmølle, 18-hundretallet
Fil:Estonian Open Air Museum.002.JPG|Gårdshus fra 18-hundretallet 
Fil:Estonian Open Air Museum.001.JPG|Gårdshus fra 18-hundretallet 
Fil:Estonian Open Air Museum.003.JPG|*Sommerkjøkken* eller bryggerhus - om vinteren foregikk matlagingen i gårdens våningshus. 
Fil:Estonian Open Air Museum.004.JPG|Badstue eller sauna
Fil:Estonian Open Air Museum.005.JPG|Tørkehus - bl.a. til korntørking.  
Fil:Sassi Jaani.jpg|Sassi Jaani gård
Fil:Estonian Open Air Museum.006.JPG|Stabburinteriør med kar til korn og mel.
Fil:Estonian Open Air Museum.007.JPG|Ülendi vindmølle for kornmaling.


## Eksterne lenker
*
Bolte Bridge

**Bolte Bridge** er en stor dobbel fritt frambygg bro i Melbourne, Victoria, Australia. Den krysser Yarra og Victoria Harbour i Docklands bydelen vest for Melbourne sentrum. Den danner deler av CityLink-systemet av bompengeveier som knytter Tullamarine Freeway fra de nordlige forstedene med West Gate Freeway og tunnelene Domain og Burnley til Monash Freeway og de sørøstre forstedene.
## Galleri

Fil:BolteBridge.jpg|Bolte Bridge med Melbourne sentrum i bakgrunnen
Fil:Bolte_Bridge_at_Night.jpg|Bilde av Bolte Bridge tatt fra Docklands
Fil:Bolte_Bridge_at_night.JPG|Bolte Bridge fra fundamentet på broen
Fil:Docklands View with Bolte Bridge & ANZ Headquarter Building.jpg|Bolte Bridge sett fra Docklands, Melbourne


## Referanser


## Eksterne lenker
* 
* Bolte Bridge hos structurae
* Bolte Bridge og innovativt design
* Denton Corker Marshall profil
Omvendt pyramide

En **omvendt pyramide** er en metafor i journalistikken for å beskrive en skrivestil der de viktigste poengene kommer først i artikkelen, og hvor påfølgende poeng sorteres etter fallende betydningsfullhet. Denne skrivestilen har som fortrinn at leseren når som helst kan hoppe til neste artikkel i forvissning om at de viktigste poengene allerede er oppfattet. Artikler skrevet som omvendt pyramide er også hensiktsmessig for desken fordi artikkelen kan kuttes fra slutten dersom det er plassmangel.

Den omvendte pyramide spredte seg i amerikansk journalistikk på slutten av 1800-tallet og hadde fortrengt "referatstilen" og blitt dominerende skrivestil omkring 1910. I Norden ble den omvendte pyramide vanligste journalistiske skrivestil på midten av 1900-tallet. 

## Se også
* Lasswell-formularet
* De store h-ene

## Eksterne lenker
* Ove Dalen, nettskriving.no Den omvendte pyramide 
* Thore Roksvold: Den omvendte pyramide i et hundreårsperspektiv
Lotrubroen

**Lotrubroen** er en bro over elven Olt mellom byene Piatra Olt og Drăgăşani.

Broen er 200 meter lang med 4 spenn på 50 meter, hver bygget som en fagverkbro av stål.

## Eksterne lenker
* Beskrivelse (rumensk)
ISO 3166-2:TD

**ISO 3166-2:TD** er Tsjads del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Tsjad er det definert koder for 22 regioner.

Hver kode består av to deler, atskilt av en bindestrek. Første del er , ISO 3166-1 alfa-2-koden for Tsjad. Andre del er to bokstaver.

## Nåværende koder

## Endringer
Følgende endringer i Tsjads oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev I-8
Merk: Mange av de tidligere prefekturene deler navn og kode med de nåværende regionene.

## Se også
* Tsjads regioner

## Eksterne lenker
* Regions of Chad, Statoids.com
Vijay Mallya

**Vijay Mallya** (kannada: ವಿಜಯ್ ಮಲ್ಯ, født 18. desember 1955) er en indisk forretningsmann. Han er styreformann i drikkevareselskapet United Breweries Group og i Kingfisher Airlines, som har navnet etter United Breweries mest kjente ølmerke. Han er sønn av industrimannen Vittal Mallya

Han var også teamsjef og deleier i Formel 1-teamet Force India, og eier også (gjennom UB Group) cricketlaget Bangalore Royal Challengers og fotballaget East Bengal FC.

Ifølge Forbes.com har Mallya per mars 2011 en formue på 1,4&nbsp;milliarder USD. Han er rangert som nr 879 i Forbes World Billionaires Ranking (2011), og som nr 38 i India.

## Referanser


## Eksterne lenker
* Profil på UB Groups nettsted
* Profil i *[[Forbes]]*
* Profile i *[[The Daily Telegraph]]*
ʿAbd ar-Raḥīm al-Kīb

**ʿAbd ar-Raḥīm ʿAbd al-Ḥafīẓ al-Kīb**, også stavet **Abdurrahim El-Keib** og **Abdul Raheem Al-Keeb**, (arabisk: , født 2. mars 1950, død 21. april 2020) var en libysk ingeniør og politiker som 31. oktober 2011 ble utnevnt til landets midlertidige statsminister, utnevnt av det nasjonale overgangsrådet, en stilling han overtok 24. november samme år.

## Referanser
Generaldirektoratet for sysselsetting, sosialpolitikk og inkludering

**Generaldirektoratet for sysselsetting, sosialpolitikk og inkludering**, tidligere **Generaldirektoratet for sysselsetting, sosialpolitikk og likestilling**, er et generaldirektorat i Europakommisjonen. Det består av ni direktorater, betegnet som direktorat A til direktorat I.

## Fotnoter

## Eksterne lenker
* 
* EU: ''Employment, Social Affairs & Inclusion''
Italias Grand Prix 2010

**Italias Grand Prix 2010** (offisielt navn: *LXXXI Gran Premio Santander d'Italia*) var et Formel 1-løp som ble arrangert 12. september 2011 på Autodromo Nazionale di Monza i Italia. Det var det fjortende løpet i Formel 1-sesongen 2010 og det 81. Italias Grand Prix. Løpet ble vunnet av Ferraris Fernando Alonso etter å ha startet fra pole position, og sikret dermed Ferraris første seier på hjemmebane siden .

## Klassifisering
### Kvalifisering

**Noter til tabellene:**
*  - Vitalij Petrov fikk en gridstraff på fem plasser for å ha hindret Timo Glock i den første kvalifiseringsomgangen.
*  - Timo Glock fikk en gridstraff på fem plasser for å ha skiftet girkasse.

### Løpet

**Noter til tabellene:**
*  - Di Grassi brøt løpet, men ble klassifisert ettersom han hadde fullført over 90% av løpsdistansen.
*  - Kamui Kobayashi startet fra pitlane.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Trapes (akrobatikk)

**Trapes** er et horisontalt håndtak opphengt av tau eller metallwire, for bruk innen av akrobater, ofte innen sirkus, hvor en eller flere trapesartister utfører akrobatikk fra en eller flere trapeser.
Narrelue

**Narrelue** er ulike typer komiske hodeplagg, gjerne fargerike hetter, luer og myke hatter med bjeller og én eller flere bøyde luespisser. Slike luer har blitt båret av narrer, det vil si klovner eller gjøglere i middelalderen, renessansen og barokken, særlig ved fyrstehus og kongelige hoff, men også av narraktige skikkelser i folkelige allegorier og i komisk teater i europeisk tradisjon. Plagget skal være blant de nyeste av narrens attributter.

Kappe- eller hettformet narrelue kan på norsk og dansk også kalles narrekappe eller *[[marott]]*, et opprinnelig fransk fremmedord som også kan brukes om narresepter eller -klubbe.

## Historikk
Bruken av narrer som profesjonelle underholdere ved herskapelige gjestebud og hoff skal ha røtter tilbake til antikken. Skikken skal for alvor blitt etablert ved bysantinske hoff og derfra spredt seg til fyrstehus ellers i Europa i løpet av middelalderen.

Klærne narrene har båret, har variert gjennom historien, men alltid skilt seg ut fra samtidens klesmote på en komisk måte; narredraktene har typisk vært overdrevent og latterlig umoderne, fargerike, påfallende annerledes og sammensatte, ikke sjelden varianter av klær som folk med lav status i samfunnet har brukt.

Spraglete og rare kostymer utviklet seg også for andre komiske skikkelser. Det gjelder teater- og pantomimefigurer som Harlekin og Pulcinella i commedia dell'arte, Punch og Kasperl i figurteater, den tyske spøkefuglen Till Eulenspiegel samt ulike typer klovner og gjøglere på sirkus og scener i nyere tid. Disse er utviklet fra gamle tradisjoner med narrer. I tillegg henger figurene selvsagt sammen med menneskets sans for humor og lek, enten den vekkes av  muntre vitsemakere eller lattervekkende tåper.

Avvikende klesdrakt har også vært et viktig element i den folkelige feiringen av karneval med masker, utkledning og opptog. Fram til 1400-tallet tillot kirken i Frankrike og England til og med en årlig narrefest i januar der gudstjenestene og de geistlige ble parodiert og korgutter fikk rollen som «narrebisp».   

## Se også
* Narredrakt
* Dumrianhatt, konisk kremmerhushatt eller eselører av papir
* Struthette, middelalderhette med lang spiss
* Narresepter, -stav, -klubbe eller -kølle (også kalt (marott)

## Referanser


## Eksterne lenker
*
Wilhelm Friedrich Schlotterbeck

**Wilhelm Friedrich Schlotterbeck** (født 23. februar 1777 i Hertingen im Markgräflerland (i dag en del av Bad Bellingen), Südbaden, død 6. april 1819 i Wien) var en tysk landskapsmaler, tegner, grafiker og kobberstikker. Han ble kjent for sine romantiske landskapsbilder i akvatint-teknikk.

## Biografi
Han ble født som sønn av pastoren Philipp Jakob Schlotterbeck (1728–1786). Faren døde i den unge alder av 58, hvorpå moren levet i fattige forhold. Til tross for hennes dårlige økonomiske tilstand valgte hun å gi sin sønn penger for å gå i lære hos Christian von Mechel i Basel. Blant hans medelever i Basel finner man Christian Haldenwang. Allerede som student i Sveits malte han landskapsmalerier av området rundt Zürich, Sentral-Sveits og Berner Oberland.

I september 1796 ble Schlotterbeck ansatt av kobberstikkerselskapet Chalkographische Gesellschaft zu Dessau, hvor han arbeidet frem til 1800. Fire av kobberstikkene han laget for selskapet (efter tegninger av Claude Lorrain) havnet raskt i Napoleons kunstsamling og i Eremitasjen i St. Petersburg.

På grunn av den andre koalisjonskrigen dro Schlotterbeck fra Dessau til Wien, hvor han ble ansatt av kunstforleggeren Tranquillo Mollo. Mollo sendte ham i 1803/1804 ut på en «kunstnerisk oppdagelsesreise» til Salzburg, Tirol og Steiermark. En kunstreise nummer to førte ham til St. Pölten, Melk, Enns, Steyr, Eisenerz, Graz og Mariazell. På disse reisene tegnet han frem til 1810 mer enn 100 tegninger.

I de påfølgende årene tegnet han flere landskapsmalerier av Baden bei Wien og Helenental. I 1806 offentliggjorde han 60 raderinger med utsikt mot områdene rundt Salzburg og Berchtesgaden. Schlotterbecks landskapsmalerier førte til en økonomisk suksess for hans forlegger Mollo.

Før sin død i april 1819 foretok han seg en siste kunstreise til Ungarn.

## Referanser


## Litteratur
* Bénézit, Emmanuel: *Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays*. Gründ, 1976, s. 389.
* Bryan, Michael Bryan & George Stanley: *A Biographical and Critical Dictionary of Painters and Engravers*. H.G. Bohn, 1849, s. 712.
* Müller, Fr.: *Die Künstler aller Zeiten und Völker; oder Leben und Werke der berühmtesten Baumeister, Bildhauer, Maler, Kupferstecher, Formschneider. Von den frühesten Kunstepochen bis zur Gegenwart*. Ebner & Seubert, 1864, s. 466.
* Nagler, Georg Kaspar: *Neues allgemeines Künstler-Lexicon*. E. A. Fleischmann, 1845, s. 280-281 (med fullstendig verkliste)
* *[[Österreichisches Biographisches Lexikon 1815–1950]]*, bd. 10, s. 220f.

## Eksterne lenker
* Biografisk artikkel om Schlotterback i leksikonet til Landesmuseum Niederösterreich
* Kort biografi med to aquatintkunstverker
* Utstillingen «Die Chalkographische Gesellschaft zu Dessau um 1800»
Intrusion Countermeasures Electronics

**Intrusion Countermaesures Electronics** (ICE) er et begrep brukt i Cyberpunk-litteratur 
for å referere til sikkerhetsprogramvare som beskytter datamaskinbaserte data fra hackeres forsøkt på å aksessere disse.

## Opprinnelse
Begrepet ble popularisert av Sci-fi forfatteren William Gibson i hans novelle «Burning Chrome», som også introduserte begrepet *[[cyberspace]]*, og hans senere roman *[[Neuromancer]]*. Ifølge Jargon File, samt Gibsons egen erkjennelse, så ble begrepet ICE opprinnelig introdusert av Tom Maddox.

## Beskrivelse av ICE
Når man ser på ICE i et cyberspace kunstig virkelighets miljø, er disse konstruktene ofte representert av faktiske vegger av is (eng: *ice*), stein eller metall. **Black ICE** (sort is) refererer til ICE som er i stand til å drepe inntrengeren dersom det anses nødvendig eller hensiktsmessig, og noen former for svart ICE kan være kunstig intelligens.

## Bruksområder i den virkelige verden
Virkelighetens brannmurer og tilsvarende programvare faller inn under denne klassifiseringen. Termen har lite signifikans i virkelighetens verden og brukes i all hovedsak som et konsept innen science fiction. Dette kan nok være på grunn av det faktum at termen «electronics» for å beskrive programvareprodukter (slik som brannmurer) ikke teknisk er helt korrekt.

Likevel har begrepet ICE blitt adoptert av den virkelige verdens softwareprodusenter:
* *BlackICE*, sikkerhetsprogramvare laget av IBM Internet Security Systems
* *Black Ice Defender*, sikkerhetsprogramvare laget av Network ICE
* the ICE kryptering
* Network ICE, et sikkerhetsprogramvareselskap

Den 28. april 2009 ble loven «Information and Communications Enhancement Act» (forkortet ICE Act), introdusert til United States Senate av Senator Tom Carper for å gjøre endringer i håndteringen av informasjonssikkerhet av den føderale regjeringen, herunder etablering av National Office for Cyberspace.

## Referanser
Nederlandsk mesterskap på skøyter enkeltdistanser 2012

**Nederlandsk mesterskap på skøyter enkeltdistanser 2012** ble avholdt i Thialf i Heerenveen 4.-6. november 2011. Det besto av m, k og kvalifiseringløp til sesongens tre første verdenscupstevner i Tsjeljabinsk, Astana og Heerenveen. 

Thijsje Oenema (500m og 1000m), Pien Keulstra (3000m og 5000m), og Stefan Groothuis (1000m og 1500m) tok to gullmedaljer hver.

## Tidskjema

## Resultater menn
### 500 meter menn

### 1000 meter menn

### 1500 meter menn

### 5000 meter menn

### 10000 meter menn

## Resultater kvinner
### 500 meter kvinner

### 1000 meter kvinner

### 1500 meter kvinner

### 3000 meter kvinner

### 5000 meter kvinner

## Referanser




## Eksterne lenker
*  Mesterskapets hjemmeside
* 
*  Uitslag Nederlands Kampioenschap Afstanden 2012 på SportStatistieken.nl
*  Dutch Single Distances Championships 2012 på SpeedskatingResults.com
*  Resultater for herrer og damer på The-Sports.org
Teser om Feuerbach

***Teser om Feuerbach*** (tysk: *Thesen über Feuerbach*) er en samling teser skrevet av den tyske filosofen Karl Marx. Sammen med Friedrich Engels’ *[[Deutsche Ideologie]]* (1845) danner tesene grunnlaget for Marx og Engels’ historiske materialisme.

## To tekstversjoner
Tesene har blitt utgitt i to utgaver:
* Den opprinnelige teksten som Marx skrev våren 1845 i Brussel. Den finnes i Marx’ notisbok fra 1844–1847 under overskriften «1. ad Feuerbach».

* Tesene ble først utgitt posthumt av Engels i 1888, som hadde bearbeidet den og gitt den overskriften «Marx über Feuerbach» i en utgave av sin egen bok *[[Ludwig Feuerbach und der Ausgang der klassischen deutschen Philosophie]]* (først utgitt i 1886).

Marx kritiserte Feuerbach på et grunnlag av hegelsk dialektikk. In sin ellevte tese («Filosofene har kun *fortolket* verden forskjellig, men hva det kommer an på er å *forandre* den.») kommer Marx’ kritikk av Feuerbach sterkest frem. Feuerbach skal efter Marx’ mening ha blitt stående ved en betraktende materialisme og kunne derfor ikke begripe samfunnet som en materiell virkelighet med sitt opphav i menneskenes handlinger.

I tesene vektlegger Marx den dialektiske spenningen mellom individ og fellesskap. Individet kan i en materialistisk forståelse av verden kun opptre som en del av samfunnet. Samfunnet i seg selv er derav kun et utfall av handlingene til menneskelige individer. Den eneste måten å overvinne den «beskuende reproduksjonen» til det borgerlige samfunnet er ifølge Marx en «revolusjonær prosess», som skaper et «menneskelig samfunn» eller en «samfunnsaktig menneskelighet».

## Utgaver

* Transkripsjon av originalutgaven (i håndskrift) fra 1845, *MEW*, bd. 3, s. 5
* Friedrich Engels’ utgave fra 1888, *MEW*, bd. 3, s. 533

## Norske oversettelser
*Engels, Friedrich. *Ludwig Feuerbach og slutten på den klassiske tyske filosofien*.Oslo: Forlaget Oktober, 1981, oversettelse av Bjørn Thommesen (inneholder oversettelse av originalmanuset til Marx samt en oversettelse av tesene med de redaksjonelle endringene til Engels)
*Engelstad, Fredrik. *Det beste av Karl Marx*. Oslo: Pax Forlag. (inneholder en fullstendig oversettelse av tesene)

## Fotnoter


## Litteratur
*Labica, Georges. *Karl Marx, Thesen über Feuerbach*. Hamburg: Argument-Verlag, 1998. .
**Weber, Klaus. Rezension zu: Georges Labica: Karl Marx – Thesen über Feuerbach. Hamburg/Berlin: Argument-Verlag 1998.
*Grandt, Jens. «Zur Feuerbach-Kritik von Karl Marx und Friedrich Engels». I: *humanismus aktuell*, nr. 16 (våren 2005): 40–52. .
* Wolfgang Fritz Haug. *[http://www.inkrit.de/hkwm/artikel/feuerbach.pdf Feuerbach-Thesen]* (pdf). I: *[[Historisch-kritisches Wörterbuch des Marxismus]]*, bd. 4, Hamburg: Argument-Verlag, 1999.
*Schmieder, Falko. Für eine neue Lektüre der Feuerbachkritik der ''Thesen über Feuerbach'' und der ''Deutschen Ideologie'' (pdf). I: *Beiträge zur Marx-Engels-Forschung. Neue Folge* 2006

## Eksterne lenker

* Norsk oversettelse av tesene på marxists.org
Sven Tore Løkslid

**Sven Tore Løkslid** (født 8. mars 1984 i Hjartdal) er en norsk økonom og politiker for Arbeiderpartiet. Etter fylkestingsvalget 2023 ble han valgt som fylkesordfører i nye Telemark fylke, som gjenoppstod 1. januar 2024 etter fire år som felles fylke med Vestfold. Han var også fylkesordfører i Telemark fra 2015 til 2019. Løkslid er dermed det gamle fylkets siste ordfører, og nye Telemarks første. Da Telemark slo seg sammen med Vestfold i forbindelse med regionreformen ble Løkslid valgt fylkesvaraordfører for Vestfold og Telemark, mens Terje Riis-Johansen fra Senterpartiet ble fylkesordfører. 

Før fylkespolitikken var Løkslid ordfører i hjemkommunen Hjartdal. Han var medlem av Hjartdal kommunestyre 2007–2015 og ordfører i perioden 2011–2015, etter at Arbeiderpartiet fikk historiske 66,2 % av stemmene ved valget i 2011. Han ble dermed den yngste ordføreren i Hjartdal gjennom historien og samtidig den første valgte ordføreren fra Arbeiderpartiet.

Løkslid var tidligere ansatt i Hjartdal og Gransherad Sparebank fra 2008 til 2011.

Han har også hatt flere verv, blant annet som styremedlem i Telemark Arbeiderparti og leder i Hjartdal Arbeiderparti 2008–2011. Han har også vært styremedlem i Hjartdal Elektro AS, Hjartdal Idrettslag 2007–2009, slåttefestivalen i Hjartdal, AUF i Telemark, Telemark Idrettskrets, og Telemarksforskning. I 2013 ble han valgt til leder av rådet for Kongsbergregionen.

Løkslid er samboer med tidligere ordfører i Skien, Hedda Foss Five, som han har en sønn sammen med. 

## Referanser


## Eksterne lenker
* 
*  Sven Tore Løkslid på twitter
Politikk i Frøya

**Frøya kommunestyre** består av 23 representanter, hvorav sju også er medlem av formannskapet. I perioden 2011-2015 består kommunestyret av seks partier.

## Historie
Fra 1837 var Frøya en del av Hitra formannskapsdistrikt. Frøya skilt ut som egen kommune med 3 949 innbyggere 1. januar 1877. 

1. januar 1906 ble kommunen delt i Sør- og Nord-Frøya kommuner med henholdsvis 2 091 og 3 972 innbyggere. På 1930-tallet ble det vurdert å skille ut Sula, Mausund og Froan som egen kommune fra Nord-Frøya og en brukte de lange avstandene som argument for planen som ikke møtte velvilje i Kommunaldepartementet. 1. januar 1964 ble de to Frøya-kommunene igjen slått sammen. I sør var det da 2 208 innbyggere, i nord 4 348 slik at den nye storkommunen fikk et innbyggertall på totalt 6 556 ved opprettelsen.

## Oppslutning valg

## Eksterne lenker
* Frøya kommune - politisk organisering
«Ellida» (1865)

**«Ellida»** var et seilskip, (Skonnert) eid av rederiet Ths. S. Falck i Stavanger. Skipet ble bygget i Stavanger i 1865 (verft ukjent). Skipet skiftet eiere og hjemmehavn flere ganger, men beholdt navnet frem til det forliste i juli 1909. 

## Historie
* 1865: Ths. S. Falck, Stavanger, søpt «Ellida»        
* 1875: Solgt til G. Stray, Kristiansand                                 
* 1882: Mai: Overtatt av Th. Stray, Kristiansand                       
* 1895: Solgt til Martin Weyergang,Mandal                                
* 1900: Solgt til J. Pedersen, Risør
** I juni 1901 besøkte hun Storbritannia, med ankomst til Sheerness 15. juni. Dagen etter besøkte mannskapet marineverftene i Chatham, og den høyest rangerte britiske marineoffiseren i området, viseadmiral og  øverstkommanderende William Kennedy kom ombord på en høflighetsvisitt                              
* 1903: Solgt til Rederiselsakapet Ellida, L.Lydersen Tvedestrand   
* 1905: A/S Ellida L.Paust.Halvorsen, Kragerø           
* 1909: Juli 26. Grunnstøtte den 26.juli på Robben Plate, Wesermunningen på reise Bremerhaven til Kristiansand med kull. Brakt flott, men kondemnert. 

## Referanser


## Eksterne lenker
* Ellida, *Sjohistorie.no*
* Ellida, *Kragerokort.com*
Jordbærmelk

**Jordbærmelk** er en drikk som har melk som base. Den kan være tilsatt ferske jordbær, jordbærsaft, jordbærsirup, jordbærpuré eller jordbærpulver. Noen drikker beskrives som smak av jordbær, da er drikken gjerne smakstilsatt med ulike tilsetningsstoffer og søtningsmiddel for at forbrukere skal få en tilnærmet smak av jordbær.

Jordbærmelk er et populært alternativ til melk uten smakstilsetning, tilsvarende sjokolademelk. Kritikk mot drikken er at siden den er barnevennlig, bidrar den til vaner for søte drikker hos unge. Produkter som er laktosereduserte og tilsatt D-vitamin er likevel av noen ernærlingseksperter anbefalt som D-vitamin og kalsiumskilde, og spesielt for barn som ikke tåler melkesukker.

## Se også
*Sjokolademelk
*Milkshake

## Referanser
Egernsundbroen

**Egernsundbroen** er en dansk klaffebro som forbinder byene Alnor og Egernsund i  Sønderjylland. Den ble åpnet 19. juni 1968.

## Eksterne lenker
* Portrett av Egernsundbroen hos highways.dk
Institutt for biovitenskap (UiO)

**Institutt for biovitenskap** er et institutt under Det matematisk-naturvitenskapelige fakultet ved Universitetet i Oslo. Instituttet ble dannet i 2013 ved fusjon av Biologisk institutt og Institutt for molekylær biovitenskap. 

Instituttet har ca. 400 studenter, fordelt på bachelor-, master- og ph.d.-nivå, og har ca. 330 ansatte. Instituttet ledes av instituttleder Arne Klungland. Instituttet har fem seksjoner: Akvatisk biologi og toksikologi (AQUA); Biokjemi og Molekylærbiologi (BMB); Centre for Ecological and Evolutionary Synthesis (CEES); Genetikk og Evolusjonsbiologi (EVOGENE); og Seksjon for fysiologi og cellebiologi (FYSCELL). CEES var et Senter for fremragende forskning (Senter for økologisk og evolusjonær syntese, 2007–2017) ledet av professor Nils Christian Stenseth. 

## Studieprogrammer
Institutt for biovitenskap har et treårig bachelorprogram i biovitenskap, et toårig masterprogram i biovitenskap, samt et ph.d.-program. 

## Forskning
*Arv og miljø
*Biokjemi
*Bioteknologi
*Botanikk
*Cellebiologi
*DNA reparasjon
*Epigenetikk
*Evolusjon
*Ferskvann, snø og is
*Fysiologi
*Genregulering
*Genteknologi
*Havforskning
*Kreftforskning
*Livsvitenskap
*Mikrobiologi
*Miljø og klima
*Molekylærbiologi
*Natur- og biomangfold
*Plantefysiologi
*Plantegenetikk
*Sopp-mykologi
*Toksikologi
*Zoologi
*Økologi

## Studentaktiviteter
**Steinbiten akvarieforening* er en frivillig studentforening ved Biologisk institutt. Foreningen drifter et akvarium på ca. 900 liter. 
**Biologisk fagutvalg*, forkortet BFU, er fagutvalget for Biologisk institutt og engasjerer studenter ved instituttet.
**Fruktbar fredag* inviterer forskere og andre foredragsholdere til å fortelle om relevante tema, diskusjoner og problemstillinger utenfor pensum.

## Eksterne lenker
*
Trine Lotherington Danielsen

**Trine Lotherington Danielsen** (født 9. mars 1967 i Trondheim) er en norsk politiker for Høyre.

Fra 2011 til 2015 var hun ordfører i Hjelmeland kommune. Hun var kommunens første kvinnelige ordfører, og den første ordføreren fra Høyre. I februar 2020 ble Danielsen utnevnt til statssekretær for fiskeri- og sjømatsaker i Nærings- og fiskeridepartementet, først for statsråd Geir-Inge Sivertsen, så for Odd Emil Ingebrigtsen.

Danielsen har hovedfag i zoologi/akvakultur fra Norges tekniske høgskole og ingeniøreksamen i akvateknikk fra Bergen ingeniørhøgskole. Hun har arbeidet i havbruksnæringen, blant annet med settefisk og matfisk i Norge, Portugal og Afrika, med fiskefôr i EWOS, med forskning og utvikling, samt med forretningsutvikling og næringsklyngesamarbeid.

Hun er oppvokst på Singsaker i Trondheim.

## Referanser


## Eksterne lenker
*
Fagertunveien (Bærum)

**Fagertunveien** (1-72B) er en vei på Bekkestua i Bærum. 

Den går fra Jens Rings vei via gangvei, krysser Gopledalsveien, Parksvingen og Hosleveien, herfra videre som blindvei inn i boligfeltet på Grav. Før ombyggingen av Bekkestua gikk Fagertunveien fra Gamle Ringeriksvei. Den tidligere strekningen mellom Jens Rings vei og Gamle Ringeriksvei har blitt gangvei, og har ingen husnummer.

Samvirkelags eiendom «Fagertun» ga sitt navn til veien i 1928. Denne eiendommen er nå revet og erstattet av et stort forretningssenter på Bekkestua.

## Litteratur
* Budstikkas store Asker og Bærum-leksikon

## Referanser
Josef Tošovský

**Josef Tošovský** (født 28. september 1950 i Náchod) er en tsjekkoslovakisk/tsjekkisk økonom og politiker, som var sentralbanksjef for Tsjekkias nasjonalbank fra 1993 til 2000 og statsminister i Tsjekkias forretningsministerium fra 1997 til 1998. 

Han utdannet seg innen utenrikshandel ved Det økonomiske universitetet i Praha i 1973. Etter endt studium begynte han å jobbe i Tsjekkoslovakias Statsbank, forløperen til Tsjekkias nasjonalbank. Her hadde han flere forskjellige stillinger, blant annet var han rådgiver for formannen i statsbanken. Han jobbet deretter en periode for *Živnostenská banka*, som i dag er en del av UniCredit. Fra 1988 var han underdirektør ved Živnostenská banka sin filial i London. 

I 1989 kom han tilbake til Tsjekkoslovakias Statsbank, da han ble utnevnt til *president* (sentralbanksjef). Da Tsjekkoslovakia ble splittet i Tsjekkia og Slovakia i 1993 ble han også sentralbanksjef i Tsjekkias nye sentralbank, Tsjekkias nasjonalbank, fra 20. januar 1993. Han ble da også Tsjekkias representant i IMF og EBRD. Den 17. desember 1997 ble han imidlertid utnevnt til statsminister i Tsjekkias forretningsministerium som ble utpekt av president Václav Havel, i etterkant av at Vaclav Klaus' mindretallsregjering kollapset i november 1997.

Den 22. juni 1998, etter valget i 1998, ble Tošovský på nytt utpekt som landets sentralbanksjef. I mellomtiden hadde Pavel Kysilka vært fungerende sentralbanksjef. Tošovský trakk seg fra stillingen i slutten av november 2000, og har siden 1. desember 2000 vært styreformann i *Financial Stability Institute* ved Den internasjonale oppgjørsbanken i Basel i Sveits.

Han er gift, og har to barn. 

## Utnevnelser
* 1993 – *Central Banker of the Year* (Euromoney magazine)
* 1994 – *European Manager of the Year * (European Business Press Federation)
* 1994 – *Karel Engliš Prize for Economics* (Masaryk University)
* 1996 – *European Banker of the Year* (Group 20+1)
* 2001 – *EastWest Institute Award for Leadership in Transition* 

## Referanser


## Eksterne lenker
* Tsjekkias nasjonalbank – ''Overview of representatives of the CNB''
Pavel Kysilka

**Pavel Kysilka** (født 5. september 1958 i Boskovice) er en tsjekkoslovakisk/tsjekkisk økonom, som var sentralbanksjef for Tsjekkias nasjonalbank fra 1997 til 1998. 

Han utdannet seg ved *Nasjonaløkonomisk fakultet* ved Det økonomiske universitetet i Praha i 1982. Etter dette fortsatte han i en *postgraduate* stillig ved samme universitet. I 1986 begynte han ved *Økonomisk institutt* ved *Det tsjekkoslovakiske vitenskapsakademiet*, før han i 1990 returnerte til Det økonomiske universitetet. 

Fra september 1990 og ut 1991 var han rådgiver for ministeren for økonomisk politikk og lokal utvikling. Deretter begynte han som undergeneraldirektør (Deputy General Director) i Tsjekkoslovakias Statsbank, forløperen til Tsjekkias nasjonalbank. Den 20. mai 1992 ble han forfremmet til visesentralbanksjef, en stilling han beholdt da Tsjekkoslovakia ble splittet i Tsjekkia og Slovakia i 1993, og Tsjekkias nye sentralbank, Tsjekkias nasjonalbank ble etablert. 

Den 17. desember 1997 ble daværende sentralbanksjef Josef Tošovský utnevnt til statsminister i Tsjekkias forretningsministerium som ble utpekt av president Václav Havel, i etterkant av at Vaclav Klaus' mindretallsregjering kollapset i november 1997. Kysilka overtok da rollen som fungerende sentralbanksjef. Den 22. juni 1998, etter valget i 1998, ble Tošovský imidlertid på nytt utpekt som landets sentralbanksjef, og Kysilka gjeninntok stillingen som visesentralbanksjef. Han beholdt denne stillingen fram til 10. februar 1999, og sluttet i sentralbanken 30. september 1999. 

I 2014 overtok han som leder for den tsjekkiske bankforeningen - České bankovní asociace (ČBA).

## Referanser


## Eksterne lenker
* Tsjekkias nasjonalbank – ''Overview of representatives of the CNB''